Een sterf ná ‘dronk’ student bestuurArgieffoto ŉ 20-jarige student is dood ná ŉ ongeluk Donderdagoggend in Potchefstroom, Noordwes. “Sy was ŉ passasier in ŉ voertuig wat op die hoek van Hoffman- en Frazenburgstraat buite beheer geraak en gebots het,” het sers. Kealeboga Molale, ŉ woordvoerder van die polisie, gesê. “Drie ander studente het geringe beserings opgedoen.” Volgens Molale was die bestuurder van die voertuig ook ŉ student. “Die 21-jarige man is in hegtenis geneem en word aangekla van dronkbestuur en strafbare manslag.” Die student moet binnekort in die Potchefstroom-landdroshof verskyn.